«Atletiko»ning fransiyalik hujumchisi Antuan Grizmann 2016 yil Chempionlar Ligasida «Real»ga qarshi kechgan va penaltilar seriyasidagi mag‘lubiyat bilan tugagan o‘yin uning uchun Fransiya terma jamoasining Yevro-2016 finalidagi muvaffaqiyatsizligidan ham alamli bo‘lganini tan oldi. «Chempionlar Ligasidagi mag‘lubiyatni hazm qilish juda qiyin kechdi. Ikki final ham biz uchun muhim edi, lekin YeChLdagi mag‘lubiyat Yevro-2016 finalidagi muvaffaqiyatsizlikdan ham ko‘ra alamli bo‘lgan. Biz 2 hafta faqat «Real»ga qarshi o‘ynash uchun tayyorlangan, hatto g‘alabamizni qanday nishonlashni ham orzu qilgandik. Afsuski alamli mag‘lubiyatga uchragan edik», deya Grizmanning so‘zlarini keltirgan GQ.